Колика је зелена ливада
Јаој, колика је зелена ливада,
Јаој, по њој шета Анђел младожења; 
Јаој, за њим води кума и старојку, 
Јаој, и сватове лепо искићене, 
Јаој, на далеко просио девојку: 
Јаој, кроз три воде и четири горе. 
Јаој, коње јашу кићени сватови: 
Јаој, воду газе, копите не квасе; 
Јаој, гором иду, гора не пројеча,
Јаој, а напред је Анђел младожења,
Јаој, коња јаше рукавице нема.
Јаој, отвор те се ви та рајска врата, 
Јаој, изведите младу испрошену, 
Јаој, нек изнесе свилене дарове 
Јаој, нек изнесе и те рукавице
Јаој, зелен боре где ћеш ми на конак?
Јаој, стара мајко у црну земљицу.
Јаој, добра вечер уморни радници: 
Јаој, је л’ готови двори за Анђела, 
Јаој, јесте л’ лепо двори саградили,
Јаој, да их не би тама обузела,
Јаој, да их не би тмола попаднула?

Имена лица од којих су забележене песме 

Милена жена Милоша Ивића, тежака из села Јасенице.

Извор  
 Станковић, Ж. 1951. Народне песме у Крајини. Музиколошки институт САНУ: Београд., бр. 8, стр. 17.

 Момчило Златановић: Лирске народне песме из јужне и источне Србије; избор, Народна књига, Београд, 1982., стр. 55.

Лирске народне песме из јужне и источне Србије
Тужбалице‎
Народне песме у Крајини